**ОБЩИНСКИ СЪВЕТ – СВИЩОВ**

ПРЕПИС!

До……………………..............

**Р Е Ш Е Н И Е**

**№ 564**

от заседание на Общинския съвет,

проведено на 26.08.2021 г., Прот. № 34

**ОТНОСНО:**Промяна на списъка на общинските жилища, приет с Решение № 73/28.01.2016 г., Протокол № 9 на Общински съвет – Свищов

На основание чл. 21, ал. 1, т. 8 от Закона за местното самоуправление и местната администрация (ЗМСМА), чл. 42, ал. 2, чл. 47, ал. 1, т. 3 и чл. 48, ал. 2 от Закона за общинската собственост (ЗОС), чл. 3, ал. 2 от Наредбата за условията и реда за управление и разпореждане с общинския жилищен фонд (НУРУРОЖФ) и във връзка с предложение с Вх. № 1027/10.08.2021 г. от д-р Генчо Генчев – Кмет на община Свищов, Общински съвет – Свищов,

**Р Е Ш И:**

Променя списъка на общинските жилища, приет с Решение № 73/28.01.2016 г., Протокол № 9 на Общински съвет – Свищов, като определя общинско жилище – апартамент № 3, на ул. „Цар Борис“ № 21, вх. „Б“, ет. 1, да се прехвърли от списъка на “Жилища за настаняване на щатни служители с постоянно трудово или служебно правоотношение в общинската администрация или ведомства на бюджетна издръжка на територията на общ. Свищов” в списъка на “Жилища за продажба, замяна и обезщетяване на бивши собственици, чиито имоти са отчуждени за общински нужди”.

**МОТИВИ:** В Община Свищов е постъпило заявление с рег. инд. № 94-3-1618/20.07.2021 г. от М. П. П. – наемател на общинско ведомствено жилище, едностайно със ЗП 31,98 кв. м., в гр. Свищов, ул. „Цар Борис“ № 21, вх. „Б“, ап. 3, ет. 1, с което желае да закупи същото по реда и условията на Закона за общинската собственост (ЗОС) и Наредбата за условията и реда за управление и разпореждане с общинския жилищен фонд (НУРУРОЖФ).

Договор № 94-Д-334/22.03.2016 г. за наем на общинско жилище е сключен между Община Свищов и М. П. П. на осн. заповед № 383-РД-01-03/25.02.2016 г. за ползване на описания по-горе общински имот с предназначение за задоволяване на жилищни нужди със срок до 31.01.2017 г. Със Заповед № 123-РД-01-03/03.02.2017 г. (считано от 01.02.2017 г.) срокът на Договора за наем е продължен до прекратяване на служебните правоотношения с Община Свищов.

Продажбата на общинското жилище е възможна след вземане на решение от Общински съвет – Свищов за промяна на предназначението му от „Жилище за настаняване на щатни служители с постоянно трудово или служебно правоотношение в общинската администрация или ведомства на бюджетна издръжка на територията на общ. Свищов“ в „Жилище за продажба, замяна и обезщетение на бивши собственици, чиито имоти са отчуждени за общински нужди“.

В заседанието участват 26 общински съветници.

Гласували “За” – 21, “Против” – 1 и “Въздържали се” – 4.

ПРЕДСЕДАТЕЛ НА ОбС: …/п/ …

/д-р Кристиян Кирилов/

Вярно при ОбС: …………………

/Л. Миронова/